નોસ્ત્રાડેમસની વિશ્વખ્યાતિ પાછળ તેમની કેટલીક આશ્ચર્ય ઉપજાવે તેવી સચોટ ભવિષ્યવાણીઓ છે. નોસ્ત્રાડેમસના મૃત્યુ બાદ બરાબર ૧૦૦ વર્ષ પછી લંડન શહેરમાં આગ લાગી હતી જે બેકાબૂ હતી જે બાબતે તેમની આગાહી અક્ષરસહ સાચી પડી હતી. બસો વર્ષ બાદ થયેલી ફ્રેંચક્રાંતિ પણ નોસ્ત્રાડેમસે ભાખી લીધી હતી. કેટલીક આશ્ચર્યકારક ભવિષ્યવાણીઓ જોઈએ તો નેપોલિયનનો ઉદય અને અસ્ત, શીતળાની રસીની શોધ, હિટલરનું સામ્રાજ્ય અને તેના નામનો સ્પષ્ટ ઉલ્લેખ, વિશ્વયુદ્ધની તારીખો, બે શહેરોની વચ્ચે અણુબોમ્બનો ઉપયોગ, ચંદ્ર પર માણસનું પહોંચવું અને ૯/૧૧નો હુમલો. આ બધું કોઈ એક જ ભવિષ્યવેત્તા કહી શકે તે ખરેખર માન્યામાં ન આવે તેવી વાત છે. નોસ્ત્રાડેમસના મતે દુનિયાનો અંત ૩૭૯૭ની સાલમાં આવશે, આ સાલ મનુષ્યજાતિની અંતિમ સાલ હશે.